पाक-अफगान सीमा आतंकवाद का केंद्र : अमेरिका  
अमेरिका ने एक बार फिर इस बात पर जोर दिया है कि अफगान-पाकिस्तान सीमा आतंकवाद का केंद्र बनी हुई है।
अमेरिका ने एक बार फिर इस बात पर जोर दिया है कि अफगान-पाकिस्तान सीमा आतंकवाद का केंद्र बनी हुई है। अमेरिका के एक आला सैन्य अधिकारी ने चेतावनी दी है कि पाकिस्तान की परमाणु संपन्न सरकार के गिरने के भयंकर परिणाम हो सकते हैं। ज्वाइंट चीव्स ऑफ स्टॉफ के प्रमुख एडमिरल माइक मुलेन ने कहा, पाकिस्तान की परमाणु संपन्न सरकार अगर गिर गई, तो उसके परमाणु हथियार चरमपंथियों के हाथों में जा सकते हैं और यह वैश्विकतौर पर और निश्चिततौर पर हमारे लिए, बहुत बड़ा खतरा होगा। सदन की रक्षा मामलों की उप समिति के सामने बयान देते हुए, मुलेन ने इस बात पर जोर दिया कि पाकिस्तान के साथ बातचीत बढ़ाई जानी चाहिए क्योंकि यह अमेरिका के राष्ट्रीय हित में है। इसी दौरान अमेरिका के रक्षा मंत्री रॉबर्ट गेट्स ने कहा कि पाकिस्तान और अफगानिस्तान की सीमा आतंकवाद का केंद्र बनी हुई है। गेट्स ने कहा कि अमेरिका अफगानिस्तान में इसलिए है क्योंकि अमेरिका पर अफगानिस्तान के बाहर हमले हो रहे हैं।  उन्होंने कहा, अफ-पाक सीमा अब भी आतंकवाद का केंद्र बनी हुई है, ऐसा आतंकवाद जिसमें न केवल पूरे दक्षिणपूर्व और दक्षिणपश्चिम एशिया को अस्थिर करने की क्षमता है, बल्कि वह अमेरिका पर भी हमला कर सकता है।